ΔΗΜΟΣ ΚΙΣΣΑΜΟΥ: Δράση ενημέρωσης και ευαισθητοποίησης για την Ψυχική Υγεία στην Κίσσαμο
Ο Δήμος Κισσάμου ενημερώνει τους πολίτες ότι την Παρασκευή 18 Σεπτεμβρίου 2026 θα πραγματοποιηθεί στην Κίσσαμο δράση ενημέρωσης και ευαισθητοποίησης από την Κινητή Μονάδα Ψυχοκοινωνικής Υποστήριξης και Προαγωγής της Ψυχικής Υγείας του Τομέα Κοινωνικής Πρόνοιας του Ελληνικού Ερυθρού Σταυρού (Ε.Ε.Σ.).
Η δράση εντάσσεται στην πρωτοβουλία του Ε.Ε.Σ. με τίτλο «κοντά στους πολίτες της Κρήτης – ΜΑΖΙ, κάνουμε τη φροντίδα πράξη», με στόχο την ενημέρωση, την πρόληψη και την ενίσχυση της ψυχικής υγείας και ανθεκτικότητας των πολιτών.
📍 Στην Κίσσαμο, η δράση θα πραγματοποιηθεί από 09:30 έως 14:00 σε δύο σημεία:
· Πλατεία Δημαρχείου Κισσάμου, όπου θα γίνεται ενημέρωση και ευαισθητοποίηση των πολιτών. 
· [bookmark: _GoBack]2ο Δημοτικό Σχολείο Κισσάμου, όπου θα γίνει ενημέρωση της σχολικής κοινότητας, για την ψυχική υγεία, την πρόληψη και την ενδυνάμωση παιδιών και εκπαιδευτικών.
Οι δράσεις της Κινητής Μονάδας περιλαμβάνουν, μεταξύ άλλων, ενημέρωση για την ψυχική υγεία και την ανθεκτικότητα, εκπαίδευση στις Πρώτες Βοήθειες Ψυχικής Υγείας, καθώς και παρεμβάσεις στη σχολική κοινότητα για ζητήματα όπως η διαχείριση του άγχους, η πρόληψη του σχολικού εκφοβισμού, η ασφαλής πλοήγηση στο διαδίκτυο και η πρόληψη των εξαρτήσεων.
Ο Δήμος Κισσάμου στηρίζει πρωτοβουλίες που προάγουν την ψυχική υγεία, την πρόληψη, την ενημέρωση και την κοινωνική ευαισθητοποίηση και καλεί τους πολίτες να συμμετάσχουν στη δράση και να αξιοποιήσουν την παρουσία των ειδικών της Κινητής Μονάδας.
Η ψυχική υγεία αφορά όλους μας.
Η ενημέρωση, η πρόληψη και η έγκαιρη υποστήριξη μπορούν να κάνουν τη διαφορά.

